A Peace Of Marloth
Kry 20% af op enige bespreking wat nie 'n Vrydag- of Saterdagaand insluit nie (minimum twee nagte se verblyf). Geldig vanaf 13 Jan 2020 tot 12 Mrt 2020.
Peace of Marloth is 'n pragtige, luukse gesinshuis in Marloth Park, 'n privaat residensiële natuurreservaat wat aan die Krugerwiildtuin grens. Marloth Park is nie omhein nie en diere loop dus vrylik deur die park en rondom jou huis rond!
Hier kan jy veilig in die groot huis sit en eet terwyl jy kyk hoe wilde diere verbystap. Snags kan jy leeus hoor brul. Die visarend se geskree sal jou soggens betyds wakker maak om die sonsopkoms vanaf die balkon of vanaf enige van die uitkykpunte op die Krokodilrivier te sien.
Jy kan dagritte of georganiseerde nagritte deur die Krugerwildtuin onderneem. Daar is ook vele ander besienswaardi…
Jy kan dagritte of georganiseerde nagritte deur die Krugerwildtuin onderneem. Daar is ook vele ander besienswaardighede om te besoek - God's Window, Bourke's Luck Potholes, Blyderiviercanyon, Mac Mac-waterval, en vele meer. As jy boonop 'n entjie gaan ry deur Long Tom- en Robberspas, sal hierdie skilderagtige deel van Suid-Afrika jou ewig bybly.
Daar is ook doendinge vir die minder avontuurlustiges wat eerder net wil ontspan: Lees 'n boek, gaan soek 'n paar wilde diere, stap 'n entjie, ry teen sononder na die oewer van die Krokodilrivier waar jy 'n drankie kan geniet en een van die Groot 7 kan gewaar (olifante, renosters, leeus, buffels, seekoeie, luiperds en krokodille) of kom bewonder die 300 voëlspesies wat hulle hier tuis gemaak het.
Die huis bied slaapplek vir 9 gaste (maksimum 6 volwassenes en 3 kinders), 3 privaat slaapkamers en 2 badkamers, 'n kinder-wonderlandslaapkamer/solder met eie balkon, gemaklike leefarea met groot terras, volledig toegeruste kombuis, braai-area met boma, lapa met Jacuzzi (warm of koud) en satelliet-TV. Al die kamers het lugversorging.
Ander geriewe sluit 'n klubhuis, swembaddens in die omgewing, 'n tennisbaan, vlugbalbaan, 5 kroeë in die park, kitskosrestaurante en gewone restaurante, hardewarewinkels en drankwinkels by albei sentrums, 'n vulstasie in die park en 'n slaghuis in.
'n Bespreking by A Peace Of Marloth sluit in:
Gaste wat na A Peace Of Marloth gekyk het, het ook belangstelling getoon in die volgende lekke plekke:
Vanaf R950 R950 per nag (plek&nbspvir 9)
Cheetah-weg 1518, Marloth, 1330, Mpumalanga